12. ฐานะการเงินและผลการดำเนินงาน

    1.  งบการเงิน

  รายงานการสอบบัญชี

  บริษัทได้แต่งตั้งให้นายพิศิษฐ์ ชีวะเรืองโรจน์ ผู้สอบบัญชีรับอนุญาตเลขที่ 2803 จากบริษัท
  เคพีเอ็มจี ภูมิไชย สอบบัญชี จำกัด
  เป็นผู้สอบบัญชีในการตรวจสอบงบการเงินของบริษัทสำหรับงวดปีบัญชี 2547 สิ้นสุดวันที่ 31
  ธันวาคม ของปีดังกล่าวนั้น ผู้สอบบัญชีไม่แสดงความเห็นต่องบการเงินของบริษัท
  เนื่องจากมีปัจจัยซึ่งแสดงว่ามีความไม่แน่นอนที่เป็นสาระสำคัญซึ่งอาจเป็นเหตุให้เกิดข้อสงสัยอย่างมากเกี่ยวกับความสามารถในการดำเนินงานต่อเนื่องของบริษัท
  ประกอบกับการที่บริษัทมิได้มีการปรับปรุงมูลค่าสินทรัพย์ที่แสดงในงบการเงินให้เป็นราคาที่อาจขายได้และจัดประเภทสินทรัพย์ใหม่หรือจำนวนหนี้ที่ต้องจ่ายคืน
  ซึ่งอาจจำเป็นถ้าบริษัทไม่สามารถดำเนินงานต่อเนื่อง

  บริษัทได้แต่งตั้งนายอภิชาติ สายะสิต ผู้สอบบัญชีรับอนุญาตเลขที่ 4229 จากบริษัท โฮเวิธ
  (ประเทศไทย) จำกัด เป็นผู้สอบบัญชีในการตรวจสอบงบการเงินของบริษัทสำหรับงวดปีบัญชี
  2548 สิ้นสุดวันที่ 31 ธันวาคมของปีดังกล่าว ผู้สอบบัญชีไม่แสดงความเห็นต่องบการเงินของบริษัท
  เนื่องจากมีปัจจัยซึ่งแสดงว่ามีความไม่แน่นอนที่เป็นสาระสำคัญซึ่งอาจเป็นเหตุให้เกิดข้อสงสัยอย่างมากเกี่ยวกับความสามารถในการดำเนินงานต่อเนื่องของบริษัท
  งบการเงินสำหรับปีสิ้นสุดวันที่ 31 ธันวาคม 2548
  ของบริษัทจัดทำขึ้นตามข้อสมมติฐานว่าบริษัทจะดำเนินงานต่อเนื่อง ดังนั้น
  งบการเงินนี้จึงไม่ได้รวมรายการปรับปรุงเกี่ยวกับมูลค่าที่คาดว่าจะได้รับคืน
  และการจัดประเภทของสินทรัพย์หรือจำนวนเงินและการจัดประเภทหนี้สินซึ่งอาจจำเป็นถ้าบริษัทไม่สามารถดำเนินงานต่อเนื่องต่อไปได้

  นอกเหนือจากความไม่แน่นอนอย่างเป็นสาระสำคัญเกี่ยวกับความสามารถในการดำเนินงานต่อเนื่องของบริษัท
  ผู้สอบบัญชียังไม่แสดงความเห็นต่องบการเงินดังกล่าว
  จากการถูกจำกัดขอบเขตการตรวจสอบโดยสถานการณ์ที่มีสาระสำคัญอย่างมากต่อฐานะการเงิน
  เนื่องจากผู้บริหารของบริษัทได้พิจารณาการด้อยค่าของเครื่องจักรและอุปกรณ์ ณ วันที่ 31
  ธันวาคม 2548
  โดยถือตามประสบการณ์การขายสินทรัพย์และข้อมูลเสนอซื้อสินทรัพย์ล่าสุดจากบริษัทและห้างหุ้นส่วนจำกัดภายนอก
  ในการนี้ บริษัทได้บันทึกผลขาดทุนจากการด้อยค่าของสินทรัพย์ดังกล่าวจำนวนเงินรวม 81.6
  ล้านบาทไว้เป็นรายการแยกต่างหากในงบกำไรขาดทุนสำหรับปีสิ้นสุดวันที่ 31 ธันวาคม 2548
  อย่างไรก็ตาม จากข้อมูลของบริษัทและสถานการณ์ในปัจจุบัน
  ผู้สอบบัญชีไม่สามารถตรวจสอบให้เป็นที่พอใจในจำนวนขาดทุนจากการด้อยค่าดังกล่าวได้
  เนื่องจากผลขาดทุนจากการขายสินทรัพย์ดังกล่าวที่เกิดขึ้นจริงในอนาคตอาจแตกต่างจากการประเมินของผู้บริหารของบริษัทในปัจจุบันและผลแตกต่างดังกล่าวอาจมีนัยสำคัญ

  บริษัทได้แต่งตั้งนายเจษฎา หังสพฤกษ์ ผู้สอบบัญชีรับอนุญาตเลขที่ 3759 จากบริษัท กรินทร์ ออดิท
  จำกัด เป็นผู้สอบบัญชีที่ได้รับความเห็นชอบจากสำนักงาน
  กลต.ในการตรวจสอบงบการเงินของบริษัทสำหรับงวดปีบัญชี 2549 สิ้นสุดวันที่ 31
  ธันวาคมของปีดังกล่าว ผู้สอบบัญชีไม่แสดงความเห็นต่องบการเงินของบริษัท ดังต่อไปนี้

1.  ความไม่แน่นอน เกี่ยวกับการอาคาร และอุปกรณ์-สุทธิในงบดุล ณ วันที่ 31 ธันวาคม 2549
    และค่าเสื่อมราคาในงบกำไรขาดทุนสำหรับงวดสามเดือน สิ้นสุดวันที่ 31 ธันวาคม 2549
    และการคำนวณค่าเสื่อมราคาใหม่ว่า มีความเหมาะสมเพียงใด เนื่องจากสินทรัพย์ของบริษัท
    มีหลายรายการ และบริษัทได้มาเป็นเวลานาน ซึ่งบางรายการมีอายุการใช้งานมากกว่า 40 ปี
    อย่างไรก็ดี บริษัทได้ทำการปรับปรุงย้อนหลังเกี่ยวกับการตัดค่าเสื่อมราคาอาคารและอุปกรณ์
    โดยคำนวณจากแต่ละรายการของสินทรัพย์ ณ วันที่ 1 มกราคม 2549
    ค่าเสื่อมราคาสะสมตามบัญชีไม่ตรงกับทะเบียนทรัพย์สินจำนวนเงิน 3.95 ล้านบาท
    และบริษัทได้ปรับปรุงงบการเงินของปี 2548 ใหม่ เพื่อแก้ไขข้อผิดพลาดที่เกิดขึ้น

2.  ความไม่แน่นอน เกี่ยวกับผลขาดทุนจากการขายสินทรัพย์ที่จะเกิดขึ้นจริงในอนาคต เนื่องจาก
    บริษัทได้พิจารณาการด้อยค่าของเครื่องจักรและอุปกรณ์ ณ วันที่ 31 ธันวาคม 2549
    โดยถือตามประสบการณ์การขายสินทรัพย์และข้อมูลเสนอซื้อสินทรัพย์ล่าสุดจากนิติบุคคลอื่น
    ประกอบกับรายการขายทรัพย์สินที่เกิดขึ้นจริงภายหลังวันสิ้นงวดจนถึงปัจจุบัน ในการนี้
    บริษัทได้บันทึกโอนกลับค่าเผื่อการด้อยค่าของเครื่องจักรและอุปกรณ์จำนวนเงิน 35.77
    ล้านบาท และบันทึกเป็นรายได้และได้แสดงเป็นรายการแยกต่างหากในงบกำไรขาดทุน
    สิ้นสุดวันที่ 31 ธันวาคม 2549
    และทำให้ค่าเผื่อการด้อยค่าของเครื่องจักรและอุปกรณ์ดังกล่าวในงบดุล ณ วันที่ 31 ธันวาคม
    2549 คงเหลือเป็นจำนวนเงินรวม 45.81 ล้านบาท

3.  ความไม่แน่นอน เกี่ยวกับการโอนความเสี่ยงในตัวสินทรัพย์ที่ขายในระหว่างงวด
    และไม่สามารถหาต้นทุนของสินทรัพย์ที่ขายได้
    ทำให้บริษัทไม่ได้รับรู้รายการกำไรขาดทุนจากการขายทรัพย์สิน
    โดยบันทึกเงินรับจากลูกค้าไว้เป็นเงินรับล่วงหน้าจากการขายทรัพย์สิน ทั้งนี้
    เนื่องจากตั้งแต่เดือนธันวาคม 2548
    บริษัทได้ทยอยขายเครื่องจักรและอุปกรณ์บางส่วนของบริษัทให้แก่นิติบุคลลและบุคคลภายนอกในราคาขายจำนวนเงินรวม
    118.31 ล้านบาท (ยังไม่รวมภาษีมูลค่าเพิ่มในอัตราร้อยละ 7) อย่างไรก็ตาม
    บริษัทไม่สามารถหาต้นทุนของสินทรัพย์ดังกล่าวที่จะขายได้อย่างน่าเชื่อถือ
    เพราะเป็นสินทรัพย์เก่าซึ่งบริษัทได้ซื้อและใช้งานมาเป็นระยะเวลานานแล้ว
    และมีสินทรัพย์บางรายการที่ขายและได้รับเงินมาแล้วดังกล่าวยังถูกเก็บอยู่ในความครอบครองของบริษัท
    เนื่องจากผู้ซื้อยังไม่ได้รับสินทรัพย์ไป บริษัทยังคงมีความเสี่ยงในตัวสินทรัพย์ที่ขายดังกล่าว
    ซึ่งเป็นผลทำให้รายการขายสินทรัพย์ดังกล่าวยังไม่ครบข้อกำหนดการรับรู้รายได้ตามมาตรฐานการบัญชีที่รับรองทั่วไป
    ดังนั้น บริษัทจึงบันทึกรายการดังกล่าวไว้เป็น
    “เงินรับล่วงหน้าจากการขายเครื่องจักรและอุปกรณ์” จำนวนเงิน 118.31 ล้านบาท
    โดยบริษัทจะรับรู้รายการขายสินทรัพย์ดังกล่าวเมื่อบริษัทได้โอนความเสี่ยงในตัวสินทรัพย์ที่ขายและสามารถหาต้นทุนของสินทรัพย์ดังกล่าวได้อย่างน่าเชื่อถือ

4.  ความไม่แน่นอน
    เกี่ยวกับประมาณการรื้อถอนหรือขนไปทิ้งสำหรับทุบอาคารโรงงานที่จะเกิดขึ้นจริงในอนาคต
    บริษัทได้มีการปรับปรุงย้อนหลังงบการเงินงวดก่อนเกี่ยวกับการบันทึกประมาณการรายจ่ายในการรื้อหรือขนไปทิ้ง
    และการบูรณะสถานที่ภายหลังการเลิกใช้อาคาร เป็นต้นทุนของอาคารจำนวน 23 ล้านบาท
    โดยบริษัทได้พิจารณาจากราคาตามที่มีผู้เสนอบริการภายนอกจำนวน 3 ราย
    แต่เนื่องจากปัจจุบันยังไม่ได้มีการทำสัญญาจัดจ้าง
    จึงยังไม่อาจสรุปได้ว่าจะมีรายจ่ายในการรื้อหรือขนไปทิ้ง เกิดขึ้นจริงเป็นจำนวนเท่าใด
    ซึ่งรายจ่ายที่เกิดขึ้นจริง อาจแตกต่างจากการประเมินของผู้เสนอบริการข้างต้น
    และผลแตกต่างดังกล่าวอาจมีสาระสำคัญ

5.  ความไม่แน่นอน เกี่ยวกับการดำรงอยู่ของกิจการ เนื่องด้วย
    บริษัทมีผลขาดทุนสะสมเป็นจำนวนมากและประสบภาวะขาดทุนจากการดำเนินงานอย่างต่อเนื่อง
    สิ้นสุดวันที่ 31 ธันวาคม 2549 บริษัทขาดทุนสุทธิเป็นจำนวนเงิน 255.91 ล้านบาท
    และขาดทุนสะสมเป็นจำนวนเงิน 1,250.59 ล้านบาท
    บริษัทมีกระแสเงินสดจากกิจกรรมดำเนินงานติดลบจำนวนเงิน 85.92 ล้านบาท
    หนี้สินหมุนเวียนของบริษัทสูงกว่าสินทรัพย์หมุนเวียนของบริษัทเป็นจำนวนเงิน 851.13 ล้านบาท
    นอกจากนี้บริษัทไม่สามารถจ่ายชำระคืนเงินกู้ยืมระยะสั้น
    และเงินกู้ยืมระยะยาวที่ครบกำหนดชำระจากธนาคารในประเทศสองแห่ง โดยเมื่อวันที่ 27
    มกราคม 2549 บริษัทได้ถูกธนาคารในประเทศแห่งหนึ่งฟ้องเรียกให้ชำระเงินกู้ยืมระยะสั้นและ
    เงินกู้ยืมระยะยาวทั้งหมดจำนวนเงินรวม 273.8 ล้านบาท (รวมเงินต้นและดอกเบี้ยค้างจ่าย)
    และเมื่อวันที่ 17 เมษายน 2549
    บริษัทได้รับหนังสือแจ้งจากธนาคารในประเทศอีกแห่งหนึ่งให้ชำระ เงินกู้ยืมทั้งหมดจำนวน
    452.04 ล้านบาท (รวมเงินต้นและดอกเบี้ยค้างจ่าย) นอกจากนี้ เมื่อวันที่ 30 มกราคม
    2550 ธนาคารในประเทศแห่งที่หนึ่งได้ยื่นอุทธรณ์คัดค้านคำสั่งศาลแรงงานกลาง ลงวันที่ 16
    มกราคม 2550 ต่อศาลฎีกา
    โดยจะขอให้ศาลออกหมายบังคับคดีดำเนินการบังคับคดียึดทรัพย์สินที่ติดจำนองกับธนาคารดังกล่าวออกขายทอดตลาด
    เพื่อชำระหนี้ต่อธนาคารดังกล่าว และศาลมีคำสั่งรับอุทธรณ์แล้วในวันที่ 1 กุมภาพันธ์ 2550

  อย่างไรก็ดี ปัจจุบันบริษัทอยู่ระหว่างการยื่นคัดค้านคำอุทธรณ์ดังกล่าว
  ผลในที่สุดของเรื่องดังกล่าวยังไม่สามารถทราบได้ในปัจจุบัน
  และผู้บริหารอยู่ระหว่างการเจรจาขอขยายระยะเวลาการจ่ายชำระหนี้เงินกู้ยืมกับธนาคารในประเทศดังกล่าวด้วย
  เพื่อลดการขาดทุนจากการผลิต
  บริษัทได้หยุดผลิตในส่วนของปั่นด้ายและทอผ้าเป็นการถาวรตั้งแต่เดือนกุมภาพันธ์ 2549
  และได้หยุดการผลิตในส่วนของแผนกการ์เม้นท์ ณ สิ้น เดือนมิถุนายน 2549
  โดยได้เลิกจ้างพนักงานในส่วนของฝ่ายผลิต และฝ่ายอื่นที่เกี่ยวข้องทั้งหมดแล้ว ขณะนี้
  บริษัทอยู่ระหว่างการเพิ่มทุน ตามมติที่ประชุมสามัญผู้ถือหุ้นเมื่อวันที่ 28 เมษายน 2549
  ซึ่งการเพิ่มทุนนี้ บริษัท คาดว่าจะนำมาชำระหนี้ที่ผิดนัดชำระกับธนาคารทั้งสองแห่ง
  รวมถึงเพื่อเตรียมความพร้อมบริษัทสำหรับเริ่มประกอบธุรกิจใหม่ของบริษัทในอนาคตต่อไป

  ตารางสรุปงบการเงินของบริษัท

  --------------------------------------------------- ---------------- ---------------- ----------------
  (หน่วย: พันบาท)                                       2549             2548             2547

  งบดุล                                                                                  

  เงินสดและรายการเทียบเท่าเงินสด                          69,766.93        18,489.06        3,958.58

  ลูกหนี้การค้า-สุทธิ                                       966.29           22,272.17        57,768.70

  เงินให้กู้ยืมระยะสั้นแก่ผู้ถือหุ้น                               -                -                -

  ลูกหนี้อื่นจากบริษัทย่อย-สุทธิ                                -                -                -

  สินค้าคงเหลือ-สุทธิ                                      6,987.62         118,279.21       212,101.29

  ลูกหนี้ค่าสินไหมทดแทนจากบริษัทประกันภัย                      -                -                -

  สินทรัพย์หมุนเวียนอื่น                                     3,161.37         14,324.64        25,261.14

  รวมสินทรัพย์หมุนเวียน                                    80,882.21        173,365.08       299,089.71

  เงินลงทุนในหุ้นทุนของบริษัทย่อย-วิธีส่วนได้เสีย                  -                -                -

  เงินลงทุนระยะยาวในหลักทรัพย์เผื่อขาย-ราคายุติธรรม            915.00           862.50           741.00

  เงินฝากประจำที่มีข้อจำกัดในการใช้                          -                -                -

  ที่ดิน อาคารและอุปกรณ์-สุทธิ                               220,840.83       1,030,728.82     1,160,681.77

  สินทรัพย์ไม่หมุนเวียนอื่น                                   -                -                -

  รวมสินทรัพย์ไม่หมุนเวียน                                  221,755.83       1,031,590.82     1,161,422.77

  รวมสินทรัพย์                                           302,638.04       1,204,956.40     1,460,512.48

  เงินเบิกเกินบัญชีธนาคารและเงินกู้ยืมระยะสั้นจากสถาบันการเงิน     293,650.39       293,650.40       290,257.44

  เจ้าหนี้การค้า                                          1,857.59         45,368.80        73,255.42

  เงินกู้ยืมระยะยาวที่ครบกำหนดชำระภายในหนึ่งปี                 308,657.25       288,108.31       79,968.54

  เจ้าหนี้เช่าซื้อที่ถึงกำหนดชำระภายในหนึ่งปี                     1,269.84         1,000.00         257.01

  หนี้สินที่ปรับโครงสร้างที่ครบกำหนดชำระภายในหนึ่งปี              -                -                -

  เงินกู้ยืมระยะสั้นอื่น                                      -                -                -

  หนี้สินหมุนเวียนอื่น                                       326,575.69       212,616.71       126,380.54

  รวมหนี้สินหมุนเวียน                                      932,010.76       840,744.22       570,118.95

  เงินกู้ยืมระยะยาว-สุทธิจากส่วนที่ถึงกำหนดชำระภายในหนึ่งปี                         -                211,357.32

  เจ้าหนี้เช่าซื้อ–สุทธิจากส่วนที่ถึงกำหนดชำระภายในหนึ่งปี           1,008.24         3,000.00         214.17

  หนี้สินที่ปรับโครงสร้าง-สุทธิจากส่วนที่ถึงกำหนดชำระภายในหนึ่งปี     -                -                -

  รวมหนี้สิน                                             933,019.00       820,744.22       781,690.44

  ทุนที่ออกและชำระเต็มมูลค่าแล้ว                             528,605.00       3,293,370.50     2,830,095.50

  ส่วนเกินมูลค่าหุ้น                                        -                -                -

  ส่วนลดมูลค่าหุ้น                                         -                (1,796,379.80)   (2,382,656.30)

  ส่วนเกินทุนจากการตีราคาที่ดิน                              91,435.42        884,764.26       884,764.26

  ส่วนเกินทุนจากการเปลี่ยนแปลงมูลค่าเงินลงทุนในหลักทรัพย์เผื่อขาย   165.00           487.50           441.00

  สำรองตามกฎหมาย                                      -                -                -

  ขาดทุนสะสม                                           (1,250,586.37)   (2,020,689.45)   (653,822.42)

  ผลต่างจากการแปลงค่างบการเงิน                           -                -                -

  ส่วนของผู้ถือหุ้น-สุทธิ                                     (630,380.95)     361,553.01       678,822.04

  รวมหนี้สินและส่วนของผู้ถือหุ้น                               302,638.05       1,205,297.24     1,460,512.48
  --------------------------------------------------- ---------------- ---------------- ----------------

+---------------------------------+-----------+-----------+-----------+
| (หน่วย: พันบาท)                   | 2549      | 2548      | 2547      |
+---------------------------------+-----------+-----------+-----------+
| งบกำไรขาดทุน                     |           |           |           |
+---------------------------------+-----------+-----------+-----------+
| ขายสุทธิ                          | 64,968.87 | 5         | 9         |
|                                 |           | 45,835.57 | 39,927.83 |
+---------------------------------+-----------+-----------+-----------+
| รวมรายได้                        | 1         | 5         | 9         |
|                                 | 10,065.70 | 58,150.22 | 47,667.85 |
+---------------------------------+-----------+-----------+-----------+
| ต้นทุนขาย                         | 1         | 6         | 1,1       |
|                                 | 17,154.07 | 20,015.70 | 21,167.73 |
+---------------------------------+-----------+-----------+-----------+
| ค่าใช้จ่ายในการขายและบริหาร         | 1         | 2         | 1         |
|                                 | 59,371.46 | 18,816.06 | 22,882.61 |
+---------------------------------+-----------+-----------+-----------+
| ส่วนได้เสียในขาดทุนสุทธิของบริษัทย่อย    | -         | -         | -         |
+---------------------------------+-----------+-----------+-----------+
| รวมค่าใช้จ่าย                      | 2         | 8         | 1,2       |
|                                 | 76,525.53 | 38,831.76 | 44,050.34 |
+---------------------------------+-----------+-----------+-----------+
| ขาดทุนก่อนดอกเบี้ยจ่ายและรายการพิเศษ  | (16       | (28       | (29       |
|                                 | 6,459.83) | 0,681.54) | 6,382.49) |
+---------------------------------+-----------+-----------+-----------+
| ดอกเบี้ยจ่าย                       | (8        | (7        | (4        |
|                                 | 9,450.29) | 4,110.49) | 0,081.05) |
+---------------------------------+-----------+-----------+-----------+
| ขาดทุนจากกิจกรรมปกติ               | (25       | (35       | (33       |
|                                 | 5,910.12) | 4,792.03) | 6,463.54) |
+---------------------------------+-----------+-----------+-----------+
| รายการพิเศษ                      | -         | -         | -         |
+---------------------------------+-----------+-----------+-----------+
| กำไร (ขาดทุน) สุทธิ                | (25       | (35       | (33       |
|                                 | 5,910.12) | 2,728.86) | 6,463.54) |
+---------------------------------+-----------+-----------+-----------+
| ขาดทุนต่อหุ้นจากกิจกรรมปกติ (บาท)     | (0.49)    | (0.88)    | (0.88)    |
+---------------------------------+-----------+-----------+-----------+
| กำไร (ขาดทุน) สุทธิต่อหุ้น (บาท)      | (0.49)    | (0.88)    | (0.88)    |
+---------------------------------+-----------+-----------+-----------+
|                                 |           |           |           |
+---------------------------------+-----------+-----------+-----------+
| งบกระแสเงินสด                    |           |           |           |
+---------------------------------+-----------+-----------+-----------+
| กระแสเงินสดจากกิจกรรมดำเนินงาน     | (8        | (7        | (31       |
|                                 | 5,918.87) | 3,390.65) | 6,207.68) |
+---------------------------------+-----------+-----------+-----------+
| กระแสเงินสดจากกิจกรรมลงทุน         | 81,291.16 | 33,727.04 | (5        |
|                                 |           |           | 7,789.73) |
+---------------------------------+-----------+-----------+-----------+
| กระแสเงินสดจากกิจกรรมจัดหาเงิน      | 55,905.58 | 54,194.09 | 3         |
|                                 |           |           | 66,125.29 |
+---------------------------------+-----------+-----------+-----------+
| กระแส                           | 51,277.87 | (1        | (         |
| เงินสดและรายการเทียบเท่าเงินสดเพิ่มขึ้น |           | 4,530.48) | 7,872.12) |
|                                 |           |           |           |
| (ลดลง) สุทธิ                      |           |           |           |
+---------------------------------+-----------+-----------+-----------+

  --------------------------------------- ------- ---------- --------- ---------
  ตารางสรุปอัตราส่วนทางการเงิน                        2549       2548      2547

  อัตราส่วนสภาพคล่องทางการเงิน (Liquidity                                  
  Ratio)                                                               

  อัตราส่วนสภาพคล่อง                         (เท่า)   0.09       0.21      0.52

  อัตราส่วนสภาพคล่องหมุนเร็ว                   (เท่า)   0.07       0.07      0.11

  อัตราส่วนสภาพคล่องกระแสเงินสด               (เท่า)   (0.10)     (0.11)    (0.56)

  อัตราส่วนหมุนเวียนลูกหนี้การค้า                 (เท่า)   5.59       13.64     9.79

  ระยะเวลาเก็บหนี้เฉลี่ย                       (วัน)    64.38      26.40     36.77

  อัตราส่วนหมุนเวียนสินค้าคงเหลือ                (เท่า)   1.87       3.75      5.27

  ระยะเวลาขายสินค้าเฉลี่ย                     (วัน)    192.46     96.00     68.31

  อัตราส่วนหมุนเวียนเจ้าหนี้                     (เท่า)   4.96       10.45     11.76

  ระยะเวลาชำระหนี้                          (วัน)    72.56      34.45     30.61

  Cash Cycle                              (วัน)    45.39      87.95     74.47

  อัตราส่วนแสดงความสามารถในการหากำไร                                     
  (Profitability Ratio)                                                

  อัตรากำไรขั้นต้น                            (%)     (80.32)    (13.59)   (19.28)

  อัตรากำไรจากการดำเนินงาน                  (%)     (151.24)   (50.29)   (35.80)

  อัตรากำไรอื่น                              (%)     40.97      0.93      0.24

  อัตราส่วนเงินสดต่อการทำกำไร                 (%)     N/A        N/A       N/A

  อัตรากำไรสุทธิ                             (%)     (232.51)   (63.57)   (35.50)

  อัตราผลตอบแทนผู้ถือหุ้น                       (%)     (190.39)   (66.36)   (51.54)

  อัตราส่วนแสดงประสิทธิภาพในการดำเนินงาน                                    
  (Efficiency Ratio)                                                   

  อัตราผลตอบแทนจากสินทรัพย์                   (%)     (33.94)    (26.47)   (22.95)

  อัตราผลตอบแทนจากสินทรัพย์ถาวร               (%)     (108.86)   (32.17)   (31.58)

  อัตราการหมุนของสินทรัพย์                     (เท่า)   0.15       0.42      0.65

  อัตราส่วนวิเคราะห์นโยบายทางการเงิน                                        
  (Financial Policy Ratio)                                             

  อัตราส่วนหนี้สินต่อส่วนของผู้ถือหุ้น                (เท่า)   (1.48)     2.33      1.15

  อัตราส่วนความสามารถชำระดอกเบี้ย             (เท่า)   (1.86)     (3.79)    (7.39)

  อัตราส่วนความสามารถชำระภาระผูกพัน (Cash     (เท่า)   N/A        N/A       (1.08)
  Basis)                                                               

  อัตราการจ่ายเงินปันผล                       (%)     N/A        N/A       N/A
  --------------------------------------- ------- ---------- --------- ---------

1.  คำอธิบายและการวิเคราะห์ฐานะการเงินและผลการดำเนินงาน

    1.  ผลการดำเนินงาน

-   ภาพรวมของผลการดำเนินงาน

เนื่องจากในช่วงที่ผ่านมา บริษัทไม่สามารถผลิตสินค้าได้เต็มกำลังผลิตของบริษัท
ราคาน้ำมันและค่าไฟที่เพิ่มสูงขึ้น
รวมถึงค่าแรงของพนักงานที่ปรับขึ้นตามอัตราข้างจ้างขั้นต่ำมาโดยตลอด
จำนวนพนักงานของบริษัทที่มีเป็นจำนวนมาก (ประมาณ 766 คน เมื่อปลายปี 2548)
ทำให้ต้นทุนการผลิตของบริษัทเพิ่มสูงขึ้น อีกทั้ง
ภาวะการแข่งขันในตลาดการค้าที่รุนแรงอย่างมากทั้งในประเทศและต่างประเทศ
และจากการที่ระบบโควต้าถูกยกเลิกไปเมื่อต้นปี 2548
มีผลให้สินค้าราคาถูกจากจีนเข้าสู่ตลาดต่างประเทศ โดยเฉพาะอเมริกาซึ่งเป็นตลาดสำคัญของบริษัท
ส่งผลให้ราคาขายของสินค้าสิ่งทอลดลงและทำให้ให้บริษัทต้องประสบกับภาวะขาดทุน
และมีปัญหาขาดสภาพคล่องทางการเงินมาโดยตลอด บริษัทจึงหยุดการผลิต
โดยได้หยุดการผลิตโรงปั่นด้ายและโรงทอทั้งหมดแล้วเมื่อเดือนกุมภาพันธ์ปี 2549 และ ณ
สิ้นเดือนมิถุนายน 2549 บริษัทได้หยุดการผลิตในส่วนของแผนกการ์เม้นท์แล้ว
เนื่องจากจำนวนการผลิตที่น้อย ไม่คุ้มการกับค่าใช้จ่ายในการผลิต

ในปี 2549 บริษัทได้เลิกจ้างพนักงานในส่วนของโรงปั่น โรงทอ
ฝ่ายการ์เม้นท์และฝ่ายอื่นที่เกี่ยวข้อง รวมจำนวนกว่า 722 คน
โดยได้จ่ายค่าชดเชยตามกฎหมายแรงงาน คิดเป็นจำนวนเงินประมาณ 56 ล้านบาท ณ วันที่ 31
ธันวาคม 2549 บริษัทมีจำนวนพนักงานทั้งหมด 33 คน

ภายหลังจากการหยุดกิจการสิ่งทอ บริษัทมีโครงการที่จะดำเนินธุรกิจใหม่ คือ
ธุรกิจพัฒนาอสังหาริมทรัพย์

-   รายได้

บริษัทมียอดขายสุทธิในปีที่ผ่านมาจำนวน 64.97 ล้านบาท ลดลงจากปี 2547 จำนวน 480.87
ล้านบาท คิดเป็นอัตราลดลงร้อยละ 88 ทั้งนี้ เนื่องจาก
บริษัทได้หยุดการผลิตในส่วนของปั่นด้ายทอผ้า และในส่วนของการ์เม้นท์ในเดือนกุมภาพันธ์
และมิถุนายน 2549 ตามลำดับ

อีกทั้งราคาขายโดยเฉลี่ยของสินค้าลดลงโดยเฉพาะด้ายลดลงเฉลี่ยร้อยละ 30
ส่วนราคาผ้าเฉลี่ยลดลงร้อยละ 15 เมื่อเทียบกับปีก่อน เนื่องจากเป็นสินค้ามีตำหนิ
เก่าเก็บและตกเกรด

ทั้งนี้ รายได้รวมของปี 2549 คือ 110.07 ล้านบาทลดลงจำนวน 448.08 ล้านบาท
เมื่อเทียบกับจากปี 2548 โดยมีรายได้จากการขายของเสียจากการผลิต 4.76 ล้านบาท ต่ำกว่าปี
2547 กำไรจากการโอนกลับค่าเผือการด้อยค่าเครื่องจักรจำนวน 35.77 ล้านบาท
รายได้อื่นจำนวน 4.57 ล้านบาท ส่วนใหญ่เป็นดอกเบี้ยรับ และการลดหนี้จากเจ้าหนี้

ซึ่งลดลงจากปีก่อนจำนวน 0.61 ล้านบาท

-   ขาดทุนจากอัตราแลกเปลี่ยน

บริษัทได้บันทึกขาดทุนจากอัตราแลกเปลี่ยนจำนวน 0.36 ล้านบาท
ซึ่งเป็นรายการบัญชีขายที่เป็นเงินตราต่างประเทศที่เกิดขึ้นระหว่างปีได้แปลงค่าเป็นเงินบาทโดยใช้อัตราแลกเปลี่ยน
ณ วันที่เกิดรายการ แต่วันที่บริษัทรับเงินเข้าบัญชีเข้าธนาคาร
ได้แปลงค่าเป็นเงินบาทด้วยอัตราแลกเปลี่ยน ณ วันนั้น
กำไรหรือขาดทุนจากการแปลงค่าบันทึกเป็นรายได้หรือค่าใช้จ่ายในการดำเนินงานของปี

-   ค่าใช้จ่าย

สืบเนื่องจากการที่บริษัทได้หยุการผลิตปั่นด้ายและทอผ้าตั้งแต่เดือนกุมภาพันธ์ 2549
ทำให้ไม่สามารถทำการผลิตได้เต็มกำลังการผลิต ทำให้มีต้นทุนการผลิตต่อหน่วยสูงมาก
โดยมีต้นทุนขาย 117.15 ล้านบาท ซึ่งคิดเป็นอัตราร้อยละ 180 ของยอดขายในปี 2549
เทียบกับในปี 2548 บริษัทมีต้นทุนขาย 620.02 ล้านบาท หรือคิดเป็นอัตราร้อยละ 114
ของยอดขายในปี 2548 อย่างไรก็ดี ถึงแม้ว่าอัตราขาดทุนจะสูงกว่า แต่ในเชิงปริมาณ ในปี 2549
บริษัทขาดทุนขั้นต้นจำนวน 52.18 ล้านบาท ลดลงจำนวน 22.00 ล้านบาท
เมื่อเทียบกับขาดทุนขั้นต้น 74.18 ล้านบาท ในปี 2548

ค่าใช้จ่ายในการขายและบริหารในปี 2549 ลดลงจำนวน 57.23 ล้านบาทเมื่อเทียบกับปี 2548
หรือคิดเป็นการลดลงร้อยละ 47 เนื่องจากการหยุดการผลิต อย่างไรก็ตาม
บริษัทมีค่าใช้จ่ายชดเชยสำหรับการเลิกจ้างพนักงาน 722 คนในปี 2549 เป็นจำนวนเงิน 56.29
ล้านบาท เทียบกับ การเลิกจ้างพนักงาน 211 คนในปี 2548 เป็นจำนวนเงิน 15.72 ล้านบาท
ในปี 2549 บริษัทตั้งค่าเผื่อจากการด้อยค่าของอาคารจำนวน 38.80 ล้านบาท ในขณะที่
บริษัทตั้งค่าเผื่อจากการด้อยค่าของเครื่องจักรและอุปกรณ์จำนวน 81.59 ล้านบาท ในปี 2548
ค่าที่ปรึกษาและค่าวิชาชีพสูงขึ้นในปี 2549
เนื่องจากบริษัทได้ตั้งค้างจ่ายค่าที่ปรึกษาในคดีแรงงานจำนวนประมาณ 4.50 ล้านบาท
และได้จ่ายค่าที่ปรึกษาแก่ที่ปรึกษาทางการเงินจำนวนประมาณ 1.75 ล้านบาท

รายละเอียดค่าใช้จ่ายในการขายและบริหาร

  หน่วย: บาท

  ---------------------------------- ------------- ------------- -------------
                                     2549          2548          2547

  เงินเดือนและค่าใช้จ่ายเกี่ยวกับพนักงาน      17,322,921    35,308,086    21,564,602

  ค่าตอบแทนกรรมการและเบี้ยประชุม         1,450,000     1,915,000     1,915,000

  ค่าที่ปรึกษาและค่าวิชาชีพ                 8,138,671     2,135,974     4,691,527

  ค่าใช้จ่ายส่งเสริมการขาย                63,870        2,539,420     1,732,265

  ค่าใช้จ่ายในการส่งออก                  2,435,647     28,831,470    37,172,614

  ค่าธรรมเนียมธนาคาร                   174,657       3,392,600     4,074,856

  ค่าเผื่อผลขาดทุนจากการด้อยค่าของสินทรัพย์   38,801,384    81,585,811    -

  ค่าใช้จ่ายชดเชยสำหรับการเลิกจ้างพนักงาน   56,292,654    15,718,842    -

  อื่นๆ                                34,691,659    47,388,853    51,731,743

  รวม                                159,371,463   218,816,056   122,882,606
  ---------------------------------- ------------- ------------- -------------

-   ขาดทุนสุทธิ

ในปี 2549 บริษัทมีผลขาดทุนสุทธิจำนวน 255.91 ล้านบาท ลดลงจากปี 2548 จำนวน 98.88
ล้านบาท โดยมีปัจจัยหลักคือ บริษัทได้หยุดการผลิตสิ่งทอ ซึ่งมีต้นทุนการผลิตสูง
ทำให้ลดการขาดทุนลง และมีกำไรจากการโอนกลับค่าเผื่อการด้อยค่าเครื่องจักร จำนวน 35.77
ล้านบาท ในขณะที่ปี 2548 ไม่มีกำไรดังกล่าว แต่บริษัทมีดอกเบี้ยจ่ายเพิ่มขึ้น 15.34 ล้านบาท
ซึ่งเป็นผลจากการที่บริษัทได้ผิดนัดชำระเงินกู้และตั้งดอกเบี้ยค้างจ่ายในอัตราผิดนัดชำระ

อัตรากำไรสุทธิ อัตราผลตอบแทนผู้ถือหุ้น และอัตราผลตอบแทนจากสินทรัพย์ ลดลงในปี 2549
คือติดลบร้อยละ 232.51 190.39 และ 33.94 ตามลำดับ เมื่อเทียบกับปี 2548
ซึ่งมีอัตราติดลบร้อยละ 63.57 66.36 และ 26.47 ตามลำดับ

1.  ฐานะการเงิน

-   สินทรัพย์

ณ สิ้นปี 2549 บริษัทมีสินทรัพย์รวม 302.64 ล้านบาท ลดลง 902.66 ล้านบาท เมื่อเทียบกับปี
2548 สาเหตุหลักมาจากบริษัทได้หยุดการผลิตเป็นการถาวรตั้งแต่เดือนกุมภาพันธ์ 2549
และได้จดทะเบียนแก้ไขเพิ่มเติมวัตถุประสงค์ของบริษัท
เพื่อให้สอดคล้องกับการประกอบธุรกิจใหม่ของบริษัทคือธุรกิจพัฒนาอสังหาริมทรัพย์ ในการนี้
บริษัทได้ปรับปรุงโอนกลับที่ดินและส่วนเกินทุนจากการตีราคาทรัพย์สินจำนวนเงิน 793.39 ล้านบาท
และคงเหลือที่ดินที่ราคาทุนจำนวน 10.39 ล้านบาท ซึ่งได้จัดประเภทไว้ภายใต้ “ที่ดินรอพัฒนา”
โดยแสดงที่ราคาทุนหรือราคาที่คาดว่าจะขายได้แล้วแต่ราคาใดจะต่ำกว่า
ราคาประเมินโดยผู้ประเมินราคาอิสระ เมื่อวันที่ 12 กรกฎาคม 2549 (บริษัท อเมริกัน
แอ๊พเพลซัล (ประเทศไทย) จำกัด) สูงกว่าราคาทุนของที่ดิน นอกจากนี้ ณ วันที่ 31 มีนาคม 2549
บริษัทได้โอนจัดประเภทอาคารและส่วนปรับปรุงอาคาร ส่วนปรับปรุงสิทธิการเช่า
และเครื่องจักรและอุปกรณ์ ราคาทุน 1,591.72 ล้านบาท และค่าเสื่อมราคาสะสม 1,397.87
ล้านบาทและค่าเผื่อการด้อยค่าของสินทรัพย์ 81.59 ล้านบาท คิดเป็นราคาตามบัญชี 112.26
ล้านบาท เป็น “สินทรัพย์ที่ไม่ได้ใช้ในการดำเนินงาน” นอกจากนี้ ในปี 2549 บริษัทได้พิจารณา
การด้อยค่าของสินทรัพย์ไม่ได้ใช้ดำเนินงานดังกล่าวในส่วนของอาคารเพิ่มเติมจำนวนเงิน 38.80
ล้านบาท โดยพิจารณาจากมูลค่าตามบัญชีสุทธิทั้งจำนวน
เนื่องจากอาคารดังกล่าวไม่ได้ใช้ดำเนินงานและบริษัทมีแผนการรื้อถอนและทุบทิ้ง
และได้โอนกลับค่าเผื่อการด้อยค่าของเครื่องจักรจำนวน 24 ล้านบาท
โดยพิจารณาตามประสบการณ์การขายสินทรัพย์และข้อมูลเสนอซื้อสินทรัพย์ล่าสุดจากบริษัทและห้างหุ้นส่วนจำกัดภายนอก
ประกอบกับรายการขายทรัพย์สินที่เกิดขึ้นจริงภายหลังวันสิ้นงวดจนถึงปัจจุบัน
รายการบันทึกค่าเผื่อการด้อยค่าของอาคารเพิ่มเติม
และการโอนกลับค่าเผื่อการด้อยค่าของเครื่องจักร
ได้บันทึกไว้เป็นรายการแยกต่างหากในงบกำไรขาดทุน อัตราหมุนของสินทรัพย์ลดลงจาก 0.42 เท่า
ในปี 2548 เป็น 0.15 เท่า ในปี 2549

ยอดคงเหลือของลูกหนี้การค้า และสินค้าคงเหลือ ณ สิ้นปี 2549 ลดลงอย่างมากเมื่อเทียบกับปี
2548 โดยมียอดลูกหนี้การค้า และสินค้าคงเหลือจำนวน 0.97 และ 6.99 ล้านบาท ตามลำดับ
เนื่องจากบริษัทได้หยุดการผลิตทั้งหมดแล้ว ระยะเวลาเก็บหนี้เพิ่มขึ้นจาก 26 วันในปี 2548 เป็น
64 วัน ในปี 2549 โดยมีระยะเวลาขายสินค้าเฉลี่ยเพิ่มขึ้น โดยเพิ่มขึ้นจาก 96 วันในปี 2548
เป็น 192 วัน ในปี 2549

-   แหล่งที่มาของเงินทุน

หนี้สินรวมของบริษัทปี 2549 เพิ่มขึ้นจากปี 2548 โดยมียอดหนี้สินรวม ณ สิ้นปี 2549 และ 2548
เป็นจำนวน 933.02 และ 843.74 ล้านบาท ตามลำดับ
สาเหตุหลักมาจากหนี้สินหมุนเวียนที่เพิ่มขึ้นจำนวน 113.96 ล้านบาท
เนื่องจากดอกเบี้ยค้างจ่ายที่ผิดนัดชำระหนี้ เพิ่มขึ้นเป็น 136.17 ล้านบาท จากจำนวน 49.97
ล้านบาท ในปี 2548 จากการที่บริษัทไม่สามารถจ่ายชำระคืนเงินกู้ยืมระยะสั้น หนี้สินเพื่อการส่งออก
(แพ็คกิ้งเครดิต) และหนี้สินจากการทำทรัสต์รีซีทส์จากธนาคารในประเทศ 2 แห่งถึงกำหนดชำระคืน
ดังนั้น บริษัทจึงบันทึกดอกเบี้ยจ่ายในอัตราดอกเบี้ย ที่ผิดนัดชำระหนี้ (ร้อยละ 14.50 ต่อปี)
บริษัทบันทึกรายการดังกล่าวไว้เป็น “ดอกเบี้ยผิดนัดชำระค้างจ่าย” และแสดงภายใต้หนี้สินหมุนเวียน

อีกทั้ง ตั้งแต่เดือนธันวาคม 2548
บริษัทได้ทยอยขายเครื่องจักรและอุปกรณ์บางส่วนของบริษัทให้แก่นิติบุคคลและบุคคลภายนอกในราคาขายจำนวนเงินรวม
118.31 ล้านบาท (ยังไม่รวมภาษีมูลค่าเพิ่มในอัตราร้อยละ 7) อย่างไรก็ตาม
บริษัทไม่สามารถหาต้นทุนของสินทรัพย์ดังกล่าวที่จะขายได้อย่างน่าเชื่อถือเพราะเป็นสินทรัพย์เก่าซึ่งบริษัทได้ซื้อและใช้งานมาเป็นระยะเวลานานแล้ว
และมีสินทรัพย์บางรายการที่ขายและได้รับเงินมาแล้วดังกล่าวยังถูกเก็บอยู่ในความครอบครองของบริษัท
เนื่องจากผู้ซื้อยังไม่ได้รับสินทรัพย์ไป บริษัทยังคงมีความเสี่ยงในตัวสินทรัพย์ที่ขายดังกล่าว
ซึ่งเป็นผลทำให้รายการขายสินทรัพย์ดังกล่าวยังไม่ครบข้อกำหนดการรับรู้รายได้ตามมาตรฐานการบัญชีที่รับรองทั่วไป
ดังนั้น บริษัทจึงบันทึกรายการดังกล่าวไว้เป็น “เงินรับล่วงหน้าจากการขายเครื่องจักรและอุปกรณ์”
และแสดงภายใต้หนี้สินหมุนเวียนในงบดุล ณ วันที่ 31 ธันวาคม 2549 จำนวนเงิน 118.31
ล้านบาท
โดยบริษัทจะรับรู้รายการขายสินทรัพย์ดังกล่าวเมื่อบริษัทได้โอนความเสี่ยงในตัวสินทรัพย์ที่ขายและสามารถหาต้นทุนของสินทรัพย์ดังกล่าวได้อย่างน่าเชื่อถือ

“หนี้สินหมุนเวียนอื่น” ณ สิ้นปี 2549 มีจำนวนเงินรวม 326.58 ล้านบาท โดยมีรายละเอียดดังนี้

  ----------------------------------------------------- -----------------
                                                        พันบาท

  เงินรับล่วงหน้าจากการขายสินค้า เครื่องจักรและอุปกรณ์             127,895

  ดอกเบี้ยผิดนัดชำระค้างจ่าย                                  136,165

  ค่าใช้จ่ายค้างจ่าย                                         36,999

  ค่าไฟฟ้าค้างจ่าย                                          86

  ประมาณการค่ารื้อถอนอาคาร                                 23,000

  อื่น ๆ                                                  2,431

  รวม                                                   326,576
  ----------------------------------------------------- -----------------

เจ้าหนี้การค้าลดลงจาก 45.37 ล้านบาท ณ สิ้นปี 2548 เป็น 1.86 ล้านบาท ณ สิ้นปี 2549
เนื่องจากบริษัทได้หยุดการผลิตในส่วนปั่นด้ายและทอผ้าทั้งหมดแล้วในเดือนกุมภาพันธ์ 2549

จากหนี้สินรวมที่เพิ่มขึ้นและการขาดทุนจำนวน 225.91 ล้านบาท
ประกอบกับการโอนจัดประเภทของที่ดินใหม่เนื่องจากการเปลี่ยนแปลงวัตถุประสงค์การประกอบธุรกิจในปี
2549 ทำให้ส่วนเกินทุนจากการตีราคาที่ดินลดลง 793.32 ล้านบาท ดังนั้นบริษัทมีส่วนของผู้ถือหุ้น
ติดลบ 630.38 ล้านบาท และอัตราส่วนหนี้สินต่อส่วนของผู้ถือหุ้นเท่ากับติดลบ 1.48 เท่า ณ สิ้นปี
2549

-   ทุนเรือนหุ้น

ในการประชุมวิสามัญผู้ถือหุ้นเมื่อวันที่ 29 กันยายน 2546 ผู้ถือหุ้นได้อนุมัติ

ก) การลดทุนจดทะเบียนของบริษัทจาก 5,018,517,000 บาท เป็น 3,005,100,000 บาท
(หุ้นสามัญจำนวน 300,510,000 หุ้น มูลค่าหุ้นละ 10 บาท)
โดยวิธีการตัดหุ้นที่ยังไม่ได้นำออกจำหน่ายจำนวน 201,341,700 หุ้น

ข) การโอนส่วนเกินมูลค่าหุ้น 120,000,000 บาท และสำรองตามกฎหมาย 21,180,000 บาท
เพื่อชดเชยขาดทุนสะสม ของบริษัท

ค) การลดทุนจดทะเบียนของบริษัทจาก 3,005,100,000 บาท เป็น 2,133,621,000 บาท
(หุ้นสามัญจำนวน 300,510,000 หุ้น มูลค่าหุ้นละ 7.10 บาท) โดยวิธีลดมูลค่าหุ้นจากหุ้นละ 10
บาท เป็นหุ้นละ 7.10 บาท เพื่อชดเชยขาดทุนสะสมของบริษัทเป็นจำนวน 871,479,000 บาท

  จากมติของผู้ถือหุ้นข้อ ข) และ ค) ข้างต้น บริษัทได้โอนรายการในส่วนของทุนจำนวนเงินรวม
  991.5 ล้านบาท (ประกอบด้วยหุ้นสามัญจำนวนเงิน 871.5 ล้านบาท และส่วนเกินทุนจำนวนเงิน
  120.0 ล้านบาท)
  ไปชดเชยบัญชีขาดทุนสะสมของบริษัทโดยที่ส่วนของผู้ถือหุ้นของบริษัทมีส่วนต่ำกว่ามูลค่าหุ้นสามัญคงเหลืออยู่ในบัญชีในปี
  2546

  อย่างไรก็ตาม ส่วนของผู้ถือหุ้น ณ วันที่ 1 มกราคม 2548
  ได้ถูกปรับปรุงให้เป็นไปตามหนังสือเวียนที่ออกโดยสำนักงานคณะกรรมการกำกับหลักทรัพย์และตลาดหลักทรัพย์
  ลงวันที่ 16 พฤศจิกายน 2548 เพื่อแจ้งความเห็นของ สภาวิชาชีพบัญชี ตามหนังสือลงวันที่ 10
  พฤศจิกายน 2548
  หนังสือเวียนดังกล่าวกำหนดให้บริษัทจดทะเบียนที่ออกหลักทรัพย์โดยมีส่วนต่ำกว่ามูลค่าหุ้นที่ตราไว้
  และหลังจากนั้นได้ทำการลดทุน ไม่ว่าจะเป็นการยกเลิกหุ้นบางส่วน ที่ออกและเรียกชำระ
  หรือโดยการลดมูลค่าหุ้นที่ตราไว้
  เพื่อนำส่วนเกินทุนที่เกิดจากการลดทุนดังกล่าวไปหักกลบกับส่วนต่ำกว่าทุนก่อนแล้วจึงโอนส่วนเกินทุนที่เหลือไปล้างบัญชีขาดทุนสะสม
  เนื่องจาก บริษัทได้บันทึกการลดทุน จดทะเบียนและส่วนเกินทุนตามมติผู้ถือหุ้นเมื่อวันที่ 29
  กันยายน 2546ไปหักกลบกับขาดทุนสะสมโดยไม่ได้นำไปลดส่วนต่ำกว่ามูลค่าหุ้น ดังนั้น
  บริษัทจึงได้ทำการปรับปรุงส่วนของผู้ถือหุ้น ณ วันที่ 1 มกราคม 2548 โดยใช้วิธีเปลี่ยนทันที
  เพื่อให้เป็นไปตามหนังสือเวียนดังกล่าว โดยการโอนยอดส่วนต่ำกว่ามูลค่าหุ้นคงเหลือ ณ วันที่ 1
  มกราคม 2548 จำนวน 991.5 ล้านบาท ไปปรับปรุงกับขาดทุนสะสมยกมา ณ วันนั้น
  ยอดรวมของส่วนของผู้ถือหุ้น ณ วันที่ 31 ธันวาคม 2547 และวันที่ 1 มกราคม 2548
  ไม่ได้รับผลกระทบจากรายการปรับปรุงนี้

ง) การเพิ่มทุนจดทะเบียนของบริษัทจาก 2,133,621,000 บาท เป็น 4,924,645,200 บาท
(หุ้นสามัญจำนวน 693,612,000 หุ้น มูลค่าหุ้นละ 7.10 บาท)
โดยจะเป็นการออกหุ้นสามัญใหม่เป็นจำนวน 393,102,000 หุ้น มูลค่าหุ้นละ 7.10 บาท

จ) การออกและเสนอขายใบสำคัญแสดงสิทธิที่จะซื้อหุ้นสามัญของบริษัทจำนวนไม่เกิน 153,102,000
หน่วย อายุไม่เกิน 3 ปี ตามเงื่อนไขที่บริษัทกำหนด
ใบสำคัญแสดงสิทธิที่จะซื้อหุ้นสามัญของบริษัทจำนวน 60,102,000 หน่วย
จัดสรรให้แก่ผู้ถือหุ้นเดิมในอัตราใบสำคัญแสดงสิทธิ 1 หน่วยต่อหุ้นสามัญ 5 หุ้น
และใบสำคัญแสดงสิทธิที่จะซื้อหุ้นสามัญของบริษัทจำนวน 93,000,000 หน่วย
จัดสรรให้แก่ผู้ลงทุนโดยเฉพาะเจาะจง และ/หรือ ผู้ลงทุนประเภทสถาบัน

ฉ) การจัดสรรหุ้นสามัญเพิ่มทุนจำนวน 393,102,000 หุ้นดังนี้

-   จำนวนไม่เกิน 240,000,000 หุ้น โดยเสนอขายให้ผู้ลงทุนโดยเฉพาะเจาะจง และ/หรือ
    ผู้ลงทุนประเภทสถาบัน

-   จำนวนไม่เกิน 60,102,000 หุ้น สำรองเพื่อการใช้สิทธิของใบสำคัญแสดงสิทธิฯ
    ของผู้ถือหุ้นเดิม

-   จำนวนไม่เกิน 93,000,000 หุ้น สำรองเพื่อการใช้สิทธิของใบสำคัญแสดงสิทธิฯ
    ของผู้ลงทุนโดยเฉพาะเจาะจง และ/หรือ ผู้ลงทุนประเภทสถาบัน

จนถึงวันที่ 31 ธันวาคม 2549 บริษัทได้ดำเนินการตามมติผู้ถือหุ้นข้อ ก) ข) ค) และ ง) แล้ว

นอกจากนี้ บริษัทได้ดำเนินการตามมติผู้ถือหุ้นข้อ ฉ) ดังนี้

-   ในเดือนกุมภาพันธ์ 2547 บริษัทได้เสนอขายหุ้นสามัญจำนวน 98,095,000 หุ้น ในราคาหุ้นละ
    4.00 บาท โดยได้รับชำระค่าหุ้นจำนวนเงิน 388.4 ล้านบาท
    (สุทธิจากค่าใช้จ่ายที่เกี่ยวข้อง) ทำให้ทุนที่ออกและชำระแล้วเพิ่มขึ้นจำนวนเงิน
    696,474,500 บาท และมีส่วนต่ำกว่ามูลค่าหุ้นสามัญจำนวนเงิน 308,066,300 บาท
    (รวมค่าใช้จ่ายที่เกี่ยวข้อง)
    บริษัทได้จดทะเบียนการเพิ่มทุนชำระนี้กับกระทรวงพาณิชย์ในเดือนกุมภาพันธ์ 2547

ในเดือนธันวาคม 2548 บริษัทได้เสนอขายหุ้นสามัญจำนวน 130,000,000 หุ้น ในราคาหุ้นละ
0.89 บาท โดยได้รับชำระค่าหุ้นสามัญบางส่วนจำนวน 65,250,000 หุ้น เป็นจำนวนเงิน 58.1
ล้านบาท ทำให้ทุนที่ออกและชำระแล้วเพิ่มขึ้นจำนวนเงิน 463,275,000 บาท
และมีส่วนต่ำกว่ามูลค่าหุ้นสามัญจำนวนเงิน 405,202,500 บาท
บริษัทได้จดทะเบียนการเพิ่มทุนชำระนี้กับกระทรวงพาณิชย์ในเดือนธันวาคม 2548

ต่อมาในเดือนมกราคมและกุมภาพันธ์ 2549 บริษัทได้รับชำระค่าหุ้นสามัญส่วนที่เหลือจำนวน
64,750,000 หุ้นในราคาหุ้นละ 0.89 บาท เป็นจำนวนเงิน 57.6 ล้านบาท
ทำให้ทุนที่ออกและชำระแล้วเพิ่มขึ้นจำนวนเงิน 459,725,000 บาท
และมีส่วนต่ำกว่ามูลค่าหุ้นสามัญจำนวนเงิน 402,097,500 บาท
บริษัทได้จดทะเบียนการเพิ่มทุนชำระนี้กับกระทรวงพาณิชย์ในเดือนกุมภาพันธ์ 2549

ในการประชุมสามัญผู้ถือหุ้นเมื่อวันที่ 28 เมษายน 2549 ผู้ถือหุ้นมีมติ (1)
ให้ยกเลิกการออกและเสนอขาย ใบสำคัญแสดงสิทธิที่จะซื้อหุ้นสามัญของบริษัท
ซึ่งได้รับอนุมัติจากที่ประชุมวิสามัญผู้ถือหุ้น ครั้ง 2/2546 เมื่อวันที่ 29 กันยายน 2546
เนื่องจากบริษัทไม่สามารถสรรหาที่ปรึกษาทางการเงินเพื่อร่วมยื่นคำขออนุญาตออกและเสนอขายใบสำคัญแสดงสิทธิที่จะซื้อหุ้นสามัญของบริษัทต่อสำนักงานคณะกรรมการกำกับหลักทรัพย์และตลาดหลักทรัพย์
(สำนักงาน ก.ล.ต.) (2) มีมติให้ลดทุนจดทะเบียนบริษัทจากเดิมจำนวน 4,924,645,200 บาท
เป็นจำนวน 3,753,095,500 บาท โดยการตัดหุ้นสามัญที่ยังมิได้นำออกจำหน่ายจำนวน
165,007,000 หุ้น มูลค่าที่ตราไว้หุ้นละ 7.10 บาท รวมทั้งสิ้นเป็นเงิน 1,171,549,700 บาท
บริษัทได้จดทะเบียนกับกระทรวงพาณิชย์เรียบร้อยแล้ว เมื่อวันที่ 6 กรกฎาคม 2549 และ (3)
ให้ลดทุนจดทะเบียน
และทุนชำระแล้วของบริษัทจากทุนจดทะเบียนและทุนชำระแล้วเดิมของบริษัทเป็นจำนวน
3,753,095,500 บาท แบ่งออกเป็นหุ้นสามัญจำนวน 528,605,000 หุ้น มูลค่าที่ตราไว้หุ้นละ
7.10 บาท โดยการลดมูลค่าหุ้นที่ตราไว้ของบริษัทจากเดิมหุ้นละ 7.10 บาทเป็นหุ้นละ 1.00 บาท
และให้นำทุนชำระแล้วที่ลดจำนวน 3,224,490,500 บาทไปล้างส่วนลดมูลค่าหุ้นที่บริษัท
ได้เสนอขายหุ้นสามัญที่มีส่วนลด และ/หรือลดมูลค่าหุ้นสามัญตามบัญชี ตามที่จะได้จัดสรรโดยบริษัท
และหักชดเชยผลขาดทุนสะสมของบริษัท
บริษัทได้จดทะเบียนกับกระทรวงพาณิชย์เรียบร้อยแล้วเมื่อวันที่ 19 กรกฎาคม 2549

นอกจากนี้ผู้ถือหุ้นยังมีมติ (1)
ให้ออกและเสนอขายหุ้นกู้แปลงสภาพชนิดระบุชื่อผู้ถือที่ให้สิทธิแปลงสภาพเป็นหุ้นสามัญของบริษัทในจำนวนจำกัดแต่ไม่เกิน
700,000,000 บาท โดยหุ้นกู้แปลงสภาพทั้งหมดจะเสนอขายทั้งในประเทศ
และ/หรือต่างประเทศให้แก่ประชาชน และ/หรือผู้ลงทุนโดยเฉพาะเจาะจง
และ/หรือผู้ลงทุนประเภทสถาบันที่มิได้เป็นบุคคลที่เกี่ยวโยงกันของบริษัท
และอยู่ภายใต้ประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง (2)
ให้เพิ่มทุนจดทะเบียนของบริษัทอีกจำนวน 1,228,605,000 บาท จากทุนจดทะเบียนเดิมจำนวน
528,605,000 บาท เป็นทุนจดทะเบียนจำนวน 1,757,210,000 บาท
โดยการออกหุ้นสามัญจำนวน 1,228,605,000 หุ้น มูลค่าที่ตราไว้หุ้นละ 1.00 บาท
บริษัทได้จดทะเบียนกับกระทรวงพาณิชย์เรียบร้อยแล้วเมื่อวันที่ 24 กรกฎาคม 2549 และ (3)
ให้จัดสรรหุ้นสามัญเพิ่มทุนใหม่จำนวน 1,228,605,000 หุ้น โดยมีรายละเอียดดังต่อไปนี้

1.จัดสรรหุ้นสามัญใหม่จำนวน 528,605,000 หุ้น
เพื่อออกและเสนอขายให้กับผู้ถือหุ้นเดิมของบริษัทซึ่งมีชื่ออยู่ในสมุดทะเบียนผู้ถือหุ้น ณ วันที่ 10
พฤษภาคม 2549 ตามสัดส่วนจำนวนหุ้นซึ่งผู้ถือหุ้นแต่ละรายถืออยู่ (Rights Issue) ในอัตรา 1
หุ้นเดิม ต่อ 1 หุ้นใหม่ หากมีเศษของหุ้นเหลือ
จากการคำนวณตามการจัดสรรดังกล่าวให้ปัดเศษหุ้นนั้นทิ้ง โดยผู้ถือหุ้นเดิมมีสิทธิจองซื้อหุ้นใหม่
เกินสิทธิของตนตามอัตราที่กำหนดไว้นี้ได้ แต่ผู้ถือหุ้นเดิมที่จองซื้อหุ้นใหม่เกินสิทธิ
จะได้รับการจัดสรรหุ้นให้สำหรับจำนวนที่มีการใช้สิทธิเกินนี้ก็ต่อเมื่อมีหุ้นเหลือจากการจัดสรรให้แก่ผู้ถือหุ้นเดิมที่ได้จองซื้อตามสิทธิครบถ้วนทั้งหมดแล้วเท่านั้น
โดยในกรณีที่หุ้นสามัญเพิ่มทุนส่วนที่เหลือมีจำนวนน้อยกว่าจำนวนที่มีผู้ถือหุ้นเดิมจองซื้อเกินสิทธิ
ให้จัดสรรหุ้นสามัญเพิ่มทุน
ส่วนที่เหลือให้แก่ผู้ถือหุ้นเดิมที่จองซื้อเกินสิทธิตามสัดส่วนการจองซื้อหุ้นเกินสิทธิของผู้ถือหุ้นเดิมแต่ละราย
หากมีหุ้นเหลือจากการเสนอขายข้างต้นให้คณะกรรมการบริหารและ/หรือบุคคลที่คณะกรรมการบริหารมีอำนาจจัดสรรหุ้นดังกล่าวเพื่อเสนอขายต่อผู้ลงทุนประเภทสถาบันหรือที่มีลักษณะเฉพาะ
(Private Placement) ที่มิได้เป็นบุคคลที่มีความ
เกี่ยวโยงกันของบริษัทในราคาที่ไม่ต่ำกว่าราคาตลาดและเป็นไปตามประกาศที่เกี่ยวข้องของคณะกรรมการกำกับหลักทรัพย์และตลาดหลักทรัพย์
ทั้งในประเทศ และ/หรือ ต่างประเทศ โดยให้มีอำนาจกำหนดราคาเสนอขาย วันที่เสนอขาย
ตลอดจนกำหนดเงื่อนไข
และรายละเอียดอื่นใดที่จำเป็นเกี่ยวกับการเสนอขายหุ้นดังกล่าวตามที่เห็นเหมาะสม
และไม่ขัดหรือแย้งกับกฎหมาย และ/หรือกฎ
หรือระเบียบที่เกี่ยวข้องของคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทยและ/หรือหน่วยงานอื่นที่เกี่ยวข้อง

2.จัดสรรหุ้นสามัญใหม่จำนวน 700,000,000 หุ้น
เพื่อรองรับการใช้สิทธิแปลงสภาพหุ้นกู้แปลงสภาพที่จะออกใหม่ของบริษัท

-   สภาพคล่อง

อัตราส่วนสภาพคล่องของบริษัทลดลงจาก 0.21 เท่า ในปี 2548 เป็น 0.09 เท่า ในปี 2549
เนื่องจากสินทรัพย์หมุนเวียนลดลงจาก 173.37 ล้านบาทในปี 2548 เป็น 80.88 ล้านบาทในปี
2549 ส่วนหนี้สินหมุนเวียนเพิ่มขึ้นจาก 840.74 ล้านบาทในปี 2548 เป็น 932.01 ล้านบาทในปี
2549

กระแสเงินสดจากกิจกรรมดำเนินงานในปี 2549 มียอดติดลบ 85.92 ล้านบาท
จากที่มีกระแสเงินสดจากการดำเนินงานติดลบ 73.39 ล้านบาทในปี 2548
อัตราส่วนความสามารถในการชำระดอกเบี้ยติดลบ 1.86 เท่า ในปี 2549 เทียบกับอัตราติดลบ
3.79 เท่า ในปี 2548

1.  ค่าตอบแทนของผู้สอบบัญชี

1.  ค่าตอบแทนของผู้สอบบัญชี (Audit fee)

  บริษัท ไทยเกรียงกรุ๊ป จำกัด (มหาชน) จ่ายค่าตอบแทนการสอบบัญชี ในปี 2549 ให้แก่

  ---------------------- --------------- ----------------------- -----------
  ชื่อบริษัทผู้จ่าย             ชื่อผู้สอบบัญชี       สำนักงานบัญชี              ค่าสอบบัญชี
                                                                 (บาท)

  บริษัท ไทยเกรียงกรุ๊ป จำกัด  นายเจษฎา        บริษัท กรินทร์ ออดิท จำกัด    1,200,000
  (มหาชน)                หังสพฤกษ์                                 
  ---------------------- --------------- ----------------------- -----------

  หมายเหตุ ค่าสอบบัญชีข้างต้นรวมการสอบทานยอดยกมาของบัญชีต่างๆ (Beginning
  Balances)

2.  ค่าบริการอื่น (Non-audit Fee)

  - ไม่มี -